El MAGa organitza tallers infantils i visites guiades per a commemorar el Dia Internacional dels Museus
16 maig 2024

## El MAGa organitza tallers infantils i visites guiades per a commemorar el Dia Internacional dels Museus16 maig 2024Última actualització: 16 maig 2024

![](../gestion/img/2547c9b75669f1b9c8509ffaceea90575d0239d857e43112805c39521a123a69.JPG)  
  

La **primera tinenta d’Alcaldia i regidora de Patrimoni històric, Alícia Izquierdo**, ha donat a conèixer les activitats organitzades pel Museu Arqueològic de Gandia (MAGa), per commemorar com cada any, el **Dia Internacional dels Museus**, el dissabte pròxim **18 de maig**.

  
_«No volíem deixar passar aquesta ocasió de commemorar aquesta data i aprofitar per conscienciar sobre el treball que realitzem dia rere dia per tal de fer arribar la nostra cultura i la nostra història a tota la ciutadania. El lema d'enguany és "Museus per a l'Educació i la Investigació", uns objectius que, com sabeu, estan a la base de totes les nostres iniciatives»_.

  
La celebració, nascuda a l'empara del Consell Internacional de Museus (ICOM), aprofita cada any per reivindicar el paper dels museus com a agents d'intercanvi cultural així com a ferramentes per al desenvolupament de la comprensió mútua, la col·laboració i la pau entre pobles. Més de 37.000 museus en 158 països uneixen esforços i al llarg de tot el cap de setmana obrin les seues portes i organitzen milers d'activitats per acostar-se a la gent.

  
_«I per celebrar-ho, hem preparat tot un seguit d'activitats de cara a aquest cap de setmana. Vos esperem a totes per gaudir d'uns matins ben carregats d'arqueologia, història i bona companyia»_.  
  
**Portes obertes al museu tot el cap de setmana, entrada lliure i gratuïta**

  
**Dissabte, 18 de maig**  
11 h - Taller infantil: El descobriment del foc  
12 h - Visita guiada: De la pedra al metall (Prehistòria)  
  
**Diumenge, 19 de maig**  
11 h - Taller infantil: El meu propi mosaic  
12 h - Visita guiada: Els treballs i els dies (Antiguitat)  
  
Més informació, Museu Arqueològic de Gandia (c/ Hospital, 20). Informació: 96 295 95 40 / difusiomaga@gandia.org  

[Twittear](https://twitter.com/share)